Regionsrådets fremtidige sammensætning er sat på midlertidig standby. Rød og blå blok står med 18 mandater hver, og det afgørende bliver nu, hvordan Dansk Folkeparti vil bruge deres fem mandater. Problemet er bare, at Dansk Folkeparti ikke er der til at tage stilling. - Mange af dem er i gang med at lave konstitueringer ude i kommunerne, og herude er Dansk Folkeparti mildest talt ikke i kridthuset. Det hele er gået lidt i stå, og der er ikke meget aktivitet herude, og det kan der ikke komme, før Dansk Folkeparti melder deres ankomst, lyder meldingen fra TV2/Nords reporter Morten Pedholt. Det er derfor lagt på is, om Ulla Astman (S) kan blive siddende som formand for Region Nordjylland, eller om udfordreren fra Venstre Jes V. Laursen kan overraske og slå Ulla Astman af pinden.

Opsummering:
Stillingen er 18-18, mens afgørelsen bliver væk.